stanford-oval/wikipedia huggingface dataset:
הקריירה של ניקודם דיזמה
עלילה

הספר מתאר את מהלך חייו של הגיבור, ניקודם, שלקח בטעות הזמנה שלא מיועדת אליו, נקלע לתקריות שונות שאותן הוא מנצל על הצד הטוב ביותר בזכות עורמתו, והופך מאדם פשוט, שלא מצליח למצוא עבודה, ל"אדם דגול", "גאון כלכלי" וכמעט שהפך לראש ממשלת פולין.
בפולנית משמש שם הספר כביטוי שמשמעותו קריירה שכל כולה מבוססת על מזל, טעויות וצירוף מקרים.
הספר הפולני שימש השראה לספרו המצליח של יז'י קושינסקי "להיות שם", שיצא לאור בשנת 1970 והפך לסרט בבימוי של האל אשבי ב-1979, עם פיטר סלרס בתפקיד הראשי.
קושינסקי לא הזכיר את "הקריירה של ניקודם דיזמה" (שלא תורגם לאנגלית ולא היה מוכר לקוראים בארצות הברית). תחקיר שפרסם העיתון "וילג' ווייס" ב-1982 האשים את קושינסקי בגנבה ספרותית של עלילת הספר "להיות שם" (למרות שהעלילות של שני הספרים לא באמת זהות).
תרגומים לעברית

ניקודם דיזמה עולה בדרגה; עברית: אליהו עמיקם, תל אביב: [חמו"ל], תש"ט.
הקריירה של ניקודם דיזמה; תרגם מפולנית: יורם ברונובסקי, תל אביב: עם עובד (ספרייה לעם), תשנ"א 1991.
ערך זה הוא קצרמרבנושא ספרים. אתם מוזמנים לתרום לוויקיפדיה ו.
רונן רובין

רונן רובין מולייב (נולד ב-25 בינואר 1994), הידוע בשם ערוץ היוטיוב שלו רונן ג'יג'י (RonenGG), הוא יוטיובר, גיימר, יוצר תוכן, ואושיית רשת ישראלי.
ביוגרפיה

רובין נולד בשנת 1994 להורים עולים מברית המועצות לשעבר. בשירותו הצבאי שירת כלוחם בגדוד 931 בחטיבת הנח"ל.
רובין למד בכפר הנוער יוענה ז'בוטינסקי והיה גם בפנימייה.
קריירת היוטיוב

שמו של ערוץ היוטיוב הוא שילוב של שמו של רונן "Ronen", וביטוי הסלנג הנפוץ בקרב גיימרים "GG", שהם ראשי תיבות של "Good Game" (משחק טוב) שנהוג לומר בסוף משחק.
הערוץ של רונן בשנים הראשונות התמקד בעיקרו בתחום הגיימינג, אולם בהמשך רובין התחיל להעלות סרטונים אחרים כמו ולוגים, ביקורות אוכל ומתיחות.
הסרטון הראשון של רובין הוא שיר סאטירה. בהמשך הוציא רובין שירים נוספים ואף שירי עלבון (דיסים) על יוצרי תוכן ואנשים אחרים. ב-30 בספטמבר 2017 העלה סרטון ראשון – פרודיה על היוטיובר מורט (ShadowSkrops).
באוגוסט 2020 נעצר לטענתו על ידי משטרת ישראל בחשד להסתה ואיומים ברצח על ראש ממשלת ישראל בנימין נתניהו. בסרטון שפרסם הוא סיפר שעם מעצרו נתפסו גם הטלפון הסלולרי שלו ומחשבו האישי. בסיום החקירה התברר לדבריו כי הוא נפל קורבן למתחזה שביצע את הדברים תחת שמו והוא לבסוף שוחרר. לא נתפסו חשודים נוספים והתיק נסגר.
באוקטובר 2020 החל רובין להעלות סרטוני Among Us, שקידמו את הערוץ שלו לבין הערוצים הפופולריים בישראל. בנובמבר 2020 הצטרף לקבוצת הספורט האלקטרוני Finest. בהמשך עזב את הקבוצה, וחזר אליה בשנית בספטמבר 2022.
ב-15 בדצמבר 2020 זכה בסרטון המצחיק של השנה לפי בחירת ישראל בידור גיימינג.
קריירה מוזיקלית

ב-18 בינואר 2024 הוציא את השיר הראשון שלו, "תחכי לקארמה" שאיתו כתב, הלחין וגם שר הראל סנדרוסי.
פרסים ומועמדויות

| שנה | קטגוריה | מועמדות | תוצאה |
| --- | --- | --- | --- |
| 2020 | ישראל בידור | הסרטון המצחיק של השנה | זכייה |
| 2020 | ישראל בידור | סטרימר השנה | מועמדות |
| 2022 | ישראל בידור | גיימר השנה | זכייה |
| 2022 | אתר הנוער פרוגי | גיימר/גיימרית השנה | זכייה |
הערות שוליים

↑  הערוץ הישן של רונן, נבדק ב-2022-09-14
↑  איך הפלילו אותי בתכנון לרצח של ביבי
↑  דוקר מול כולם - האימפוסטר הכי טוב בעולם, נבדק ב-2022-09-15
↑  מי הזוכים הגדולים? טקס נבחרי ישראל בידור גיימינג 2020!, נבדק ב-2022-09-15
↑  רונן ג'יג'י ✘ הראל סנדרוסי - תחכי לקארמה, נבדק ב-2024-01-21
אלירן מלכה

| --- | --- |
אלירן מלכה במפגש עם צוות בית הספר במעלה בבית הנשיא, מאי 2018
אלירן מלכה במפגש עם צוות בית הספר במעלה בבית הנשיא, מאי 2018
 לידה:  9 ביוני 1980 (בן 44) נהריה, ישראל ישראל
 מדינה:  ישראל 
 תקופת הפעילות:  מ-2007
 עיסוק:  תסריטאי ובמאי
 מקום לימודים:  מעלה - בית הספר לטלוויזיה לקולנוע ולאמנויות 
 יצירות בולטות:   שבאבניקים, הבלתי רשמיים
 פרופיל ב-IMDb
 
אלירן מלכה (נכתב גם מלכא) (נולד ב-9 ביוני 1980) הוא במאי ותסריטאי ישראלי, המוכר בשל יצירת הסדרה "שבאבניקים", עליה זכה בפרס האקדמיה הישראלית לטלוויזיה.
ביוגרפיה

מלכה נולד וגדל בנהריה למשפחה דתית ממוצא מרוקאי, הוא למד במדרשיית נעם ובישיבת מקור חיים ואחרי השמינית למד בישיבת מעלה גלבוע. בצבא שירת ביחידת התצפיות של חיל המודיעין ובנח"ל וכן נלחם במבצע חומת מגן, ולאחר מכן סיים השכלה על-תיכונית בבית ספר מעלה לטלוויזיה קולנוע ואמנויות, שם למד בימוי והפקה (2006–2010) וצילום ובימוי (2007–2010). עבד כצלם חתונות.
הוא למד בכולל ישיבת מעלה–גלבוע. מלכה נודע גם בהיותו חסיד ברסלב, הנוהג לנסוע לעיר אומן בראש השנה, תלמידו של אברהם זגדון ועורך ספריו. מלכה נשוי ואב לשישה ילדים.
קריירה

בשנת 2007 כתב וביים סרט קצר (13 דק') עלילתי, "פעם".
בשנת 2008 כתב את תסריט הגמר לסרט "71 מטר מרובע".
בין השנים 2009–2010, כתב וביים את סרט הגמר הנ"ל (28 דק') עליו זכה בפרס הסרט הטוב ביותר בפסטיבל הקולנוע היהודי (2010).
בשנת 2010, קיבל מלגת פיתוח מקרן ירושלים על הסדרה שבאבניקים, בהפקתו של דני פארן.
בשנת 2013 החל את עבודת הפיתוח על סרטו הבלתי רשמיים.
משנת 2015, כותב ומביים את סדרת הטלוויזיה  שבאבניקים.
בשנת 2018 יצא לאקרנים סרטו הבלתי רשמיים, המגולל את הקמתה של מפלגת ש"ס בירושלים של שנות ה-80 בישראל.
חיים אישיים

נשוי למיכל ואב לשישה: קשת, נטע, בארי, יונתן, בנימין, ליבי. מתגורר בירושלים. התגורר בעבר בהתנחלות נצרים בגוש קטיף.
פרסים ומועמדויות

פרס הסרט הטוב ביותר של מעלה (2010)
פרס הסרט הקצר הטוב ביותר, בפסטיבל הקולנוע היהודי (2010)
פרס "חביב הקהל", בפסטיבל סרטי הסטודנטים בתל אביב (2010)
פרס ראשון לסרט קצר, פסטיבל דתות. טרנטו איטליה (2011)
פרס האקדמיה לטלוויזיה - הבימוי הטוב ביותר בסדרה קומית (שבאבניקים, 2018)
פרס האקדמיה לטלוויזיה - התסריט הטוב ביותר בסדרה קומית (שבאבניקים, 2018)
מועמדות לפרס אופיר - הסרט הטוב ביותר (הבלתי רשמיים, 2019)
מועמדות לפרס אופיר - הבמאי הטוב ביותר (הבלתי רשמיים, 2019)
מועמדות לפרס אופיר - התסריט הטוב ביותר (הבלתי רשמיים, 2019)
הערות שוליים

↑  מעלה, אלירן מלכה באתר  בית ספר מעלה
↑  אתר אישים, אלירן מלכה באתר אישים
| --- | --- |
בקרת זהויות :  NLI: 987007310693005171  LCCN: no2007004622  VIAF: 51457185   WorldCat (עם VIAF): 51457185
מנוע יונים

מנוע יונים בניסוי של נאס"א
מנוע יונים הוא מנוע־דחף חשמלי המשמש בעיקר להנעת גשושיות או לתיקוני מסלול של לוויינים. המנוע משתמש באלומות יונים שהואצו בעזרת שדה חשמלי חזק כדי ליצור דחף. אף על פי שהספקו נמוך מאוד, בגלל כמות האנרגיה החשמלית המוגבלת הזמינה בגשושית או בלוויין, מנוע זה מייצר מתקף סגולי גבוה מאוד ביחס למנוע רקטי ולכן הוא שימושי בתחום החלל. השימוש במנועי יונים נעשה בעיקר לצורך תיקוני מסלול, והם מופעלים לתקופות ממושכות, בניגוד למנועים רקטיים המופעלים כל פעם למשך שניות ספורות. על פי רוב, מנוע יונים משתמש ביוני קסנון, שהוא גז אציל שהופך מגז לפלזמה בתהליך ההאצה החשמלי.
בשנת 1998 נאס"א שיגרה גשושית Deep Space 1 עם מנוע יונים.
בשנים 2013–2016 ערכה חברת רפאל בשיתוף חברת ALTA האיטלקית ניסוי משותף בפיתוח מערכת ההנעה החשמלית MEPS שמשקלה כ־15 ק"ג בלבד עבור מיקרו לוויינים. חברת רפאל גם פיתחה את המנוע היוני עבור הלוויין המדעי "ונוס" הישראלי־צרפתי ששוגר ב־2017. על פי פרסומים החל מ־2015[דרוש מקור], גם לוויין התקשורת עמוס E מיועד להצטייד במנוע יונים שכזה, דבר שיסייע לו להיות לוויין תקשורת בעל משקל קל מקודמיו.
ב־2020 סוכנות החלל הישראלית וחברת רפאל חתמו על הסכם עם סוכנות החלל ההודית לאספקת מנוע יונים מתקדם הפועל בטכנולוגיית EPS עבור לוויין שתייצר הודו לשיגור למשימה במסלול לווייני נמוך.
הערות שוליים

↑  סוכנות החלל הישראלית, מערכת MEPS להנעה חשמלית בחלל, באתר סוכנות החלל הישראלית, ‏17.12.2014
↑  ישראל דיפנס, התעשייה האווירית חושפת לוויין תקשורת קל משקל: עמוס-E, באתר Israel defense, ‏12.10.2015
↑  סוכנויות החלל הישראלית וההודית יערכו ניסוי משותף למערכת הנעה חשמלית לוויינית, אתר סוכנות החלל הישראלית
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
הקניון הגדול

ערך זה עוסק במרכז קניות בפתח תקווה. אם התכוונתם לקניון הגדול ברחובות, ראו .
תבנית:מבנה
עופר הקניון הגדול (הידוע גם בשמות "קניון אבנת" ו"הקניון הגדול") הוא מרכז קניות בפתח תקווה. הקניון ממוקם על ציר ז'בוטינסקי, מול המרכז הרפואי ע"ש רבין. הוא נמצא בבעלות חברת מליסרון שבשליטת עופר השקעות.
היסטוריה

הקמת הקניון החלה בשנת 1997 על ידי החברות "נכסי אזורים" מקבוצת אזורים ושופרסל. עוד לפני תחילת הבנייה השכירו כ-11,000 מ"ר בקניון. בדצמבר 1997 זכתה חברת סולל בונה במכרז להקמתו. הקניון נפתח לקהל באוגוסט 1999. בשנת 2000 פתחה רשת מועדוני הכושר הולמס פלייס סניף בקניון.
בשנת 2002, מכרה חברת שופרסל את חלקה בקניון ל"נכסי אזורים" ולחברת תיאטראות ישראל. כ-14.6% מהמניות נמכרו לחברת נכסי אזורים בתמורה ל-21.8 מיליון שקל, ו-16.7% מהמניות נמכרו לחברת תיאטראות ישראל תמורת 24.8 מיליון שקל. באפריל 2004 השלימה חברת "בריטיש ישראל" את רכישת חברת הנדל"ן המניב "נכסי אזורים", כולל הקניון הגדול, מחברת גנדן השקעות שבבעלות איש העסקים נוחי דנקנר. נוחי דנקנר עצמו רכש את השליטה בחברה בפברואר 2002. במרץ 2005 רכשה חברת "בריטיש ישראל" גם את חלקה של "תיאטראות ישראל" בקניון, לפי שווי חברה של 200 מיליון שקל.
ב-5 באפריל 2011 נפתחה קומה חדשה בקניון בהשקעה כוללת של 120 מיליון ש"ח.
ב-5 באפריל 2011 נחנכה הקומה השלישית בקניון, "קומת מותגים", בגודל של 7,000 מ"ר מסחרי ובה מרוכזות עשרות חנויות מותגים. בקומה זו מותקנים למעלה ממאה מסכי פרסום דיגיטליים. לדברי מנכ"ל הקניון, "ההחלטה להקים קומה נוספת בקניון נובעת מהמטרה למצב מחדש את הקניון, לשדרג ולהשביח אותו". בסוף 2013 החלו שיפוצים של שתי הקומות הראשונות ו-8 אולמות הקולנוע שהופעלו על ידי רשת רב-חן, הועברו לרשת גלובוס מקס ועברו שיפוץ כולל. ב-12 בדצמבר 2014, נפתח בית הקולנוע המחודש לקהל.
בסוף שנת 2013, הגיע שוויו של הקניון ל-1.171 מיליארד שקל. בשנת 2015, עיתון גלובס דירג את הקניון הגדול במקום השני ב'רשימת הקניונים החזקים בארץ'.
בשנת 2016 הושלמה בניית מגדל משרדים בצמוד לקניון. במגדל פועל מלון "פרימה לינק" שנפתח עם השלמת המגדל.
במרץ 2021, אישרה הוועדה המחוזית לתכנון ובנייה בקשה לתוספת זכויות בנייה לקניון. לצורך הקמת מגדל משרדים בן 29 קומות ושטחי מסחר בחלקו הצפוני של הקניון, בסך הכל תוספת של 27,500 מ"ר לצורכי מסחר, 26,400 מ"ר לצורכי תעסוקה ותוספת של 240 חדרי מלון.
מבנה

שטחו הכולל הוא כ-80,000 מ"ר ושטחו המסחרי של הקניון הוא 37,000 מ"ר, המשתרעים על פני 4 קומות מסחר עם כ-190 בתי עסק, והוא מרכז הקניות הגדול בפתח תקווה. בחניון הקניון מעל ל-1,700 מקומות חניה מקורים.
אתרים בסביבתו של הקניון

בסמוך לקניון נמצא בית החולים בילינסון. גשר המיתרים העובר מעל ציר ז'בוטינסקי, מחבר בין אזור בית החולים לקניון. ממזרח לקניון נמצא הפארק הגדול, ובו האגם האקולוגי של פתח תקווה שנפתח לקהל הרחב בשנת 2018. ממערב נמצאים אזורי תעשייה וחברות היי-טק. צפונית לקניון נמצא בית משפט השלום בפתח תקווה ובסמוך אליו ליד התחנת מוניות הוקם ב-21 באוגוסט 2020 מסוף אוטובוסים פנימי חדש ע״ש יותם ויואב חכם שנדרסו בציר ז׳בוטינסקי ע״י אוטובוס אגד ב-10 בינואר 2013 וכקילומטר אחד צפונה מהקניון, נמצאת תחנת הרכבת קריית אריה.
הערות שוליים

↑  נכסי אזורים ושופרסל השכירו כ-11,000 מ"ר במרכז אבנת בפ"ת, באתר גלובס, 7 באפריל 1997
↑  סולל בונה זכתה במיכרז קניון אבנת ב-12.1 מיליון דולר, באתר גלובס, 22 בדצמבר 1997
↑  זהבה דברת, ‏שני קניונים חדשים נפתחים במקביל בפתח-תקוה, באתר גלובס, 24 באוגוסט 1999
↑  יצחק דנון ושמואל דקלו, ‏רשת הולמס פלייס תובעת את קניון אבנת, באתר גלובס, 8 ביוני 2006
↑  גולן פרידנפלד, שופרסל תרשום רווח הון של 27 מ' ש' ממכירת אחזקותיה באבנת תמורת 46.6 מ' ש' לנכסי אזורים ותיאטראות ישראל, באתר TheMarker‏, 5 בפברואר 2002
אלעזר לוין, ‏קניון אבנת: נכסי אזורים ותיאטראות ישראל ישלמו 10.1 מיליון דולר, באתר גלובס, 10 בפברואר 2002
↑  חצי שנה לאחר ההסכם: גנדן השלימה מכירת נכסי אזורים לליאו נואי, באתר גלובס, 20 באפריל 2004
↑  יורם גביזון, גנדן נדל"ן הגדילה החזקתה בנכסי אזורים בהשקעה של 147 מיליון שקל, באתר הארץ, 5 בפברואר 2002
↑  בריטיש ישראל השקעות בע"מ - דו"ח תקופתי לשנת 2007, באתר מאיה (הודעות לבורסה)
1 2  אילנית חיות, ‏קניון אבנת חונך קומת מותגים: השקיע בה 120 מיליון שקל, באתר גלובס, 5 באפריל 2011
1 2  דניאלה רייבנבך, הקניון הגדול בפתח תקווה פותח את קומת המותגים הגדולה בישראל, 5 באפריל 2011, PRcenter
↑  נטע להב, 15 מיליון ש"ח יושקעו בחידוש הקניון הגדול בפתח תקווה, 8 באוקטובר 2013, Allmarketing
↑  אילנית חיות, ‏דירוג "גלובס": זהו הקניון החזק ביותר בישראל ב-2015, באתר גלובס, 30 בנובמבר 2015
↑  תל אביב מאחורייך? מלון ראשון נפתח בפתח תקווה, באתר וואלה, 6 בספטמבר 2016
↑  מזל טלבי לוי, אושרה בקשת הקניון הגדול להקים מגדל משרדים ומסחר, באתר מלאבס – פתח תקווה, 15 במרץ 2021
↑  אילנית חיות, ‏דירוג "גלובס": זהו הקניון החזק ביותר בישראל ב-2014, באתר גלובס, 30 בדצמבר 2014
פתח תקווה
פסל בפארק הגדול ומאחוריו הקניון וגשר המיתרים
יצחק קרדוזו

| --- | --- |
 לידה:  1604 טרנקוזו, פורטוגל 
 פטירה:  1683 (בגיל 79 בערך) ורונה, איטליה 
 מדינה:  ספרד, ממלכת פורטוגל 
 השכלה:  אוניברסיטת סלמנקה 
 מעסיק:  אוניברסיטת ואיאדוליד 
 
יִצְחָק (פרננדו) קַרְדוֹזוֹ (בספרדית: Isaac (Fernando) Cardoso‏; 1603 או 1604 – 1683) היה רופא, מדען ופילוסוף יהודי.
קורות חייו

קרדוזו נולד למשפחת אנוסים בטרנקוזו (אנ'), במחוז ביירה (אנ') בפורטוגל בשנת 1603 או 1604 ומת בוורונה בשנת 1683. הוא היה אחיו הבכור של אברהם מיכאל קרדוזו.
לאחר שלמד רפואה, פילוסופיה ומדעי הטבע בסלמנקה, הוא התיישב כרופא בוואיאדוליד ב-1632, אך עד מהרה נקרא כרופא ראשי (physico mor) למדריד. בהיותו שם פרסם ב-1632 הרצאה על וזוב ועל הסיבות לרעידת אדמה, וב-1635 מסה על הצבע הירוק (Panegírico del color verde), שאותה הקדיש לאיסבלה אנריקס (אנ'), שהתפרסמה באקדמיות של מדריד בשל האינטלקט שלה, ושחיה מאוחר יותר באמסטרדם, שם שבה ליהדות. שנה אחר כך חיבר גם הספד ללופה דה וגה, שהוקדש לדוכס דה ססה (Ducado de Sessa), וחיבור על השימושים במים קרים (Utilidades del agua y de la nieve, del beber frío y caliente), שהודפס ב-1637, והוקדש לפליפה הרביעי, מלך ספרד.
פרננדו (שמו כאנוס) עזב את ספרד, כנראה כדי להימלט מהאינקוויזיציה, ונסע עם אחיו מיגל, שגם הוא למד רפואה, לוונציה, שם שניהם אימצו את היהדות בגלוי, פרננדו שינה את שמו ל"יצחק". לאחר שהות קצרה בוונציה התיישב בוורונה, שם שהה עד מותו, וזכה לכבוד רב על ידי יהודים ונוצרים.
עבודותיו

מלבד היצירות שכבר הוזכרו, קרדוזו פרסם חיבור מקיף על קוסמוגוניה, פיזיקה, רפואה, פילוסופיה, תאולוגיה ומדעי הטבע, שהודפס בוונציה ב-1673 תחת הכותרת "Philosophia Libera in Septem Libros Distributa" ("פילוסופיה חופשית מופצת בשבעה ספרים") והוקדש לדוג'ה ולסנאט של העיר הזאת. בעבודה זו, הדנה באופן ביקורתי במערכות הפילוסופיות השונות, הוא מופיע כמתנגד נחרץ של הקבלה ושל משיח השקר שבתאי צבי, אף על פי שאחיו מיגל היה תומך נלהב של שבתאי צבי ואף התייצב בראש התנועה השבתאית בצפון אפריקה והטיף לה. יצחק גם לעג לתורת הפיתגורס הקבלית של גלגול נשמות.
"הרופא המלומד, ירא שמים" הזה, כפי שהוא מוגדר על ידי משה חגיז האדוק (משנת חכמים, עמ' 120 א) הגן על בני דתו ביצירתו הגדולה, "Las Excelencias y Calunias de los Hebreos" ("מעלות היהודים והעלילות עליהם"), שהודפסה בשנת 1679 באמסטרדם, והוקדשה ב-17 במרץ 1678 ליעקב דה פינטו. בעשרה פרקים הוא מדגיש את ה"מעלות" (המאפיינים המבדילים) של היהודים, בחירתם על ידי האל, היפרדותם מכל שאר העמים על ידי חוקים מיוחדים, חמלתם על סבלם של אחרים, הפילנתרופיה שלהם, צניעותם, אמונתם וכו'; ובעשרה פרקים אחרים הוא מפריך את ה"עלילות" (הדיבות) שהובאו נגדם; כלומר, שהם סוגדים לאלי שקר, מריחים רע, קשים וחסרי רגשות כלפי עמים אחרים, השחיתו את כתבי הקודש, מחללים את תמונות הקודש ואת לחם הקודש, הורגים ילדים נוצרים ומשתמשים בדם למטרות פולחן. יצירה זו, שהרב יהודה בריאל ממנטובה הלל בסונטה עברית ("אוצר נחמד", ג' 167), נשלחה על ידי קרדוזו זמן קצר לאחר הופעתה, 23 ביולי 1679, לרב שמואל אבוהב בוונציה, תוך בקשה לחוות דעת. אבוהב ענה ב-31 ביולי והודה לו על המתנה הנהדרת. במכתב אחר לאבוהב, ב-24 בדצמבר 1679, הוא מסר את דעותיו לגבי הגזירה של כמה מילים ספרדיות משמות אנשים המוזכרים בתנ"ך. לפי מיגל דה באריוס, קרדוזו פרסם גם את "Varias Poesias" ("שירים שונים", 1680).
לקריאה נוספת

[יוסף חיים ירושלמי|Yerushalmi, Yosef Hayim], From Spanish Court to Italian Ghetto: Isaac Cardoso: a Study in Seventeenth-Century Marranism and Jewish Apologetics. Seattle: University of Washington Press, 1981. ISBN 0-295-95824-3
סקוט הייז

| --- | --- |

סקוט הייז
 לידה:  30 בדצמבר 1980 (בן 44) דאלאס, טקסס
 מדינה:  ארצות הברית 
 תקופת הפעילות:  מ-2005
 מקום לימודים:  בית הספר למשחק סטלה אדלר 
 פרופיל ב-IMDb
 
סקוט הייז (באנגלית: Scott Haze; נולד ב-30 בדצמבר 1980) הוא שחקן, במאי תיאטרון ומחזאי אמריקאי. הוא ידוע בעיקר מתפקידו בסרטו של ג'יימס פרנקו "ילד של אלוהים" (אנ') משנת 2013, כמו גם בסרט המלחמה "כשגיבורים חוזרים" (אנ') (2017), בסרט גיבורי העל "ונום" (2018) ובסרט "עולם היורה: עולם חדש" (2022).
הוא גם ביים את הסרט "Mully‏" (2015), סרט דוקומנטרי על הפילנתרופ הקנייתי צ'ארלס מולי (אנ').
ביוגרפיה

סקוט הייז נולד בדאלאס, טקסס ב-30 בדצמבר 1980, בנה של שרי הייז. הוא בוגר בית הספר למשחק של סטלה אדלר בניו יורק ושל הקונסרבטוריון 'Playhouse West', שהוקם על ידי רוברט קרנגי וסנפורד מייזנר (אנ').
קריירה

הוא החל להופיע ב-2005 בסרט הקצר "Ad Corp. Inc". בין 2006 ל-2010 הופיע במספר סרטים וסדרות ביניהם: Live!‏, Prey For Me ו-Cop Dog.
בשנת 2006 פתח חברת תיאטרון בצפון הוליווד, תיאטרון שרי (The Sherry Theater), לו קרא על שם אימו. הוא העלה שם את המחזות "Devil's Night" מ-2006 ו"Angel Asylum" מ-2011, אותם הוא גם מביים וגם משחק בהם.
ב-2011 התארח בסדרה המשטרתית "CSI" בתור אנתוני סטיל. באותה שנה שיחק בסרט "Post", המבוסס על מחזה מאת ג'ים פאראק וקיבל שבחים על הופעתו.
בשנת 2013 הופיע בסרט הדרמה של ג'יימס פרנקו "בשוכבי גוועת" לצד לוגאן מרשל-גרין בתור סקיט מק'גוון. באותה שנה הופיע בסרט אחר של פרנקו "ילד של אלוהים" המבוסס על ספר בעל אותו שם של קורמאק מקארתי. הוא שיחק בסרט בתפקיד הראשי את לסטר בולרד, אדם אלים המידרדר לאט ממעמדו עד שנוגע בטירוף מוחלט. הסרט הוקרן לראשונה בפסטיבל הסרטים של ונציה ב-31 באוגוסט 2013.
בשנת 2018 שיחק בסרט גיבורי העל של רובן פליישר "ונום" בתור רונלד טרייס, הנבל המשני של הסרט.
בשנת 2022 הופיע בתור הנבל שכיר החרב ריין דלקורט בסרט "עולם היורה: עולם חדש" של קולין טרוורו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | Danny Roane: First Time Director | מטופל במכון גמילה |  |
| 2007 | Live! | כאפייה |  |
| 2007 | Prey 4 Me | ג'ואל | גם תסריטאי ומפיק |
| 2008 | Cop Dog | לוקאס |  |
| 2011 | Post | סמל סקוטי פולקס |  |
| 2013 | Tunnel Vision | ג'ולסון |  |
| 2013 | בשוכבי גוועת (אנ') | סקיט מק'גוון |  |
| 2013 | Child of God | לסטר בולרד |  |
| 2014 | The Sound and the Fury | ג'ייסון קומפסון הרביעי |  |
| 2015 | Mully |   | סרט דוקומנטרי במאי, תסריטאי ומפיק |
| 2016 | ספיישל חצות (אנ') | לוי |  |
| 2016 | בינינו (אנ') | רוברט |  |
| 2016 | פירות המאבק (אנ') | פרנק |  |
| 2017 | The Institute | גונת'ר |  |
| 2017 | Actors Anonymous | שון |  |
| 2017 | Tenn | ג'ים קונור |  |
| 2017 | The Vault | מייקל דילון |  |
| 2017 | כשגיבורים חוזרים (אנ') | מייקל אדם אמורי |  |
| 2017 | רק האמיצים (אנ') | קלייטון וויטד |  |
| 2018 | עולם המחר (אנ') | גאת'ר |  |
| 2018 | ונום | רונלד טרייס |  |
| 2019 | זירוויל (אנ') | צ'ארלס |  |
| 2020 | מינארי (אנ') | בילי |  |
| 2021 | אינדיאני פראי (אנ') | האב דניאלס |  |
| 2021 | 12 יתומים חזקים (אנ') | רודני קיד |  |
| 2021 | What Josiah Saw | תומאס גרהאם | גם מפיק בפועל |
| 2021 | Old Henry | קארי |  |
| 2021 | קרניים (אנ') | פרנק ויבר |  |
| 2022 | עולם היורה: עולם חדש | ריין דלקורט |  |
| 2023 | Sound of Freedom | כריס |  |
| 2023 | The Seeding | וינדהאם סטון |  |
| 2024 | הורייזון: סאגה אמריקאית |  |  |
| 2024 | יד עקובה מדם (אנ') | פיני |  |
| TBA | Mary Pickford: Love Wild | צ'ארלי צ'פלין |  |
| TBA | The Prince | פארקר סקוט | גם מפיק |
| TBA | Fruit of the Poisonous Tree | פיל ויליאמס |  |
| TBA | Yesteryear | קסיאן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | CSI | אנתוני סטיל | פרק: "The List" |
| 2011 | The Vanya Show | אגו | סדרת רשת; פרק: "Interview Exclusive Pt. 1" גם יוצר, תסריטאי ומפיק בפועל |
| 2018 | מדליית כבוד (אנ') | ג'ון דניאל | פרק: "Richard L. Etchberger" |
בבית של פיסטוק

| --- | --- |

מסך הפתיח של התוכנית - פיסטוק ורגע הולכים בשדה ירוק מלא בפרחים צהובים
 שיר הנושא:  "הבית של פיסטוק" בביצוע אילנית
 סוגה:  ילדים
 כותבים:  חנן פלד שושנה צחור
 בימוי:  יעל גרף מוטי אבירם
 שחקנים:  ספי ריבלין ציפי מור
 ארץ מקור:  ישראל
 שפות:  עברית 
 מספר עונות:  3
 מספר פרקים:  29
 הפקה
 אורך פרק:  30 דקות
 שידור
 רשת שידור:  הטלוויזיה החינוכית
 תקופת שידור מקורית:  1981–1983
 קישורים חיצוניים
 דף התוכנית ב-IMDb
 
פיסטוק (מימין) ורגע, מתוך הסדרה
פינת אירוח עם פוסטר התוכנית "בבית של פיסטוק", בבניין הטלוויזיה החינוכית הישראלית. אפריל 2018
בבית של פיסטוק היא סדרת בת של סדרת הטלוויזיה הישראלית לילדים "רגע עם דודלי". הסדרה הופקה על ידי הטלוויזיה החינוכית במשך שתי עונות בשנים 1981–1983 וכללה 29 פרקים, מהם 18 פרקים שצולמו בעונה הראשונה בשחור-לבן ו-11 פרקים שהוסרטו בצבע בעונה השנייה. הסדרה שודרה בשידורים חוזרים לאורך שנות השמונים והתשעים וזכתה לפופולריות רבה בקרב ילדי ישראל.
עלילה

עלילת הסדרה מתמקדת בהרפתקאותיהם של פיסטוק (ספי ריבלין) וידידו רגע (ציפי מור). פיסטוק הוא אדם תמהוני חביב ומגושם המתגורר בבית קטן ומוזר על ראש גבעה ורגע הוא בובה שהפכה לילד.
פינות בתוכנית

בפרקי התוכנית שובצו מספר פינות בהן הוצגו סרטוני אנימציה ובובות, שלא היו קשורות לעלילת הפרק.
סיפורימפו – סדרת הנפשת בובות הולנדית אשר דובבה לעברית, שבה דמות המספר הוא הינשוף שגר בשעון שבגג הבית של פיסטוק.
פלטיאל ממגדיאל – סדרה בכיכובה של בובת פאפוטין צרפתית בשם פלטיאל (בדיבובו של יוסי גרבר), אשר גרה בכובע שבפינת החדר של פיסטוק. בהמשך הסדרה שודרה ב"רכבת ההפתעות".
מיכאלה (Mihaela și Azorel) – סדרת הנפשה רומנית על ילדה בשם זה, שהוקרנה במסגרת "הצגת הקולנוע של פיסטוק".
הפקה

הסדרה הופקה בתקציב נמוך משמעותית מסדרת האם "רגע עם דודלי". למעט פרקים מיוחדים היא צולמה רובה ככולה באולפני הטלוויזיה החינוכית ברמת אביב. החל מעונתה השנייה, זו הייתה ההפקה הראשונה של הטלוויזיה החינוכית שצולמה בצבע.
רבים מפרקי הסדרה שצולמו בשחור-לבן נחשבים כיום לאבודים, מאחר שהם לא עברו שימור ולא הועברו מהסרטים המקוריים לפורמט דיגיטלי מודרני.
שיר הפתיחה של התוכנית, אשר נקרא "הבית של פיסטוק", נכתב על ידי לאה נאור, הולחן על ידי נורית הירש, ובוצע על ידי אילנית.
שחקנים

פיסטוק (ספי ריבלין)
רגע (ציפי מור)
רוב היפס

| --- | --- |
אין תמונה חופשית
 לידה:  11 ביולי 1983 (בן 41) יורק, הממלכה המאוחדת 
 מדינה:  הממלכה המאוחדת 
 מקום לימודים:  בית הספר סנט פיטר 
 פרופיל ב-IMDb
 
רוב היפס (באנגלית: Rob Heaps; נולד ב-11 ביולי 1983) הוא שחקן קולנוע וטלוויזיה בריטי, הידוע ממשחקו בסדרת הטלוויזיה מתחזים.
ביוגרפיה

היפס נולד וגדל גדל ביורק, אנגליה. הוא למד בבית ספר לדרמה בסנט פטרסבורג, רוסיה.
קריירה

הופעתו הראשונה של היפס בטלוויזיה הייתה בשנת 2011 בסדרת הטלוויזיה "חוק וסדר: בריטניה". בשנת 2014 שיחק בסרט הדוקומנטרי "Frankenstein and the Vampyre: A Dark and Stormy Night".
בשנת 2015 שיחק במיני סדרה ולא נותר אף אחד המבוססת על ספר באותו שם. בשנת 2017 החל לשחק בתפקיד ראשי בסדרת הטלוויזיה מתחזים.
בשנת 2019 החל לשחק בתפקיד ראשי בסדרת הטלוויזיה נראה אותך.
בשנת 2020 החל לשחק בתפקיד חוזר בסדרת הטלוויזיה ילדות טובות. שנה לאחר מכן לוהק לתפקיד ראשי בסדרת הטלוויזיה המסלול לשותפות המשודרת בנטפליקס.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2011 | חוק וסדר: בריטניה | קלייב קוק | פרק: "Dawn Till Dusk" |
| 2014 | Frankenstein and the Vampyre: A Dark and Stormy Night | לורד ביירון | סרט טלוויזיה |
| 2015 | Life in Squares | תובי סטיבן | מיני סדרה, פרק אחד |
| 2015 | רופאים | סטיב קמפבל | פרק אחד |
| 2015 | ולא נותר אף אחד | הוגו | מיני סדרה; 2 פרקים |
| 2016 | Home Fires | טום האליוול | 6 פרקים |
| 2017–2018 | מתחזים | עזרא בלום | תפקיד ראשי |
| 2018 | Death in Paradise | סטיבן מרסטון | פרק אחד |
| 2019 | Queens of Mystery | איאן וינטרפילד | פרק אחד |
| 2019 | Liberté: A Call to Spy | פול | סרט קולנוע |
| 2019–2020 | נראה אותך | מאט פרנץ' | תפקיד ראשי |
| 2020–2021 | ילדות טובות | ד"ר ג'וש כהן | 11 פרקים |
| 2022 | המסלול לשותפות | ניק לארן | תפקיד ראשי; 10 פרקים |
| 2023-2022 | תחנה 19 | אלי סטרן | 11 פרקים |
| 2025 | סוכן הלילה | תומאס באלה | 5 פרקים |
הערות שוליים

1 2  "7 Things to Know About Imposters' Rob Heaps". bravotv.com. 14 בפברואר 2017. נבדק ב-7 באוגוסט 2017. {{cite web}}:  (עזרה)
↑  Laura Rosenfeld, Imposters' Rob Heaps Reveals the Biggest Difference Between American and British TV, Bravo, ‏באפריל 2017
↑  Kayla Hawkins, Who Plays Ezra On 'Imposters'? Rob Heaps Is As Adept At Changing Identities As Maddie, Bustle, ‏3 בינואר 2017
↑  Denise Petski, Deadline, Deadline, ‏2 ביולי 2018
↑  Neela Debnath, Good Girls season 3 cast: Who plays Dr Josh Cohen? Meet the star behind therapist, Express.co.uk, ‏2 ביוני 2020
1 2  Iannucci, Rebecca (14 בספטמבר 2021). "Partner Track Adaptation, Starring Teen Wolf's Arden Cho, Ordered at Netflix". TVLine. נבדק ב-14 בספטמבר 2021. {{cite web}}:  (עזרה)